นายกรัฐมนตรี เปิดทำเนียบรับฟังปัญหาเกษตรกร พร้อมถกประเด็นรับมือภัยแล้งใน PM Talk สัปดาห์นี้
นายกรัฐมนตรี เปิดทำเนียบรับฟังปัญหาเกษตรกร พร้อมถกประเด็นรับมือภัยแล้งใน PM Talk สัปดาห์นี้นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า รายการ Government Weekly ช่วง PM Talk ทางเพจไทยคู่ฟ้าสัปดาห์นี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดตึกไทยคู่ฟ้าต้อนรับและพูดคุยกับเกษตรกรจากจังหวัดชัยนาท จังหวัดสุพรรณบุรี และเลขาธิการสำนักงานทรัพยากรน้ำแห่งชาติ เพื่อรับฟังปัญหาการประกอบอาชีพและการบริหารจัดการน้ำในช่วงที่เกิดปัญหาภัยแล้ง ซึ่งเกษตรกรสามารถปรับตัวรับมือกับสถานการณ์ได้เป็นอย่างดี เช่น ปลูกพืชใช้น้ำน้อยและขุดบ่อน้ำสำรอง เป็นต้น อย่างไรก็ตาม เกษตรกรได้เสนอให้รัฐบาลตรวจสอบการขุดเจาะบ่อบาดาลที่ดำเนินการไปแล้วให้สามารถใช้งานได้ รวมทั้งจัดหาตลาดรองรับผลผลิตทางการเกษตรกรเพิ่มและส่งเสริมให้ปลูกข้าวเพื่อบริโภคและขายภายในจังหวัดของตนเอง ติดตามได้ทางเฟซบุ๊กเพจไทยคู่ฟ้า วันศุกร์ที่ 17 มกราคม 2563 เวลา 15.00 น. เป็นต้นไป